**The Crash** oli turkulainen popyhtye, joka oli toiminnassa vuosina 1991–2009.

Vaiheet
-------

### Alkuvaiheet 1991–1995

Bändin idea syntyi, kun Teemu Brunila ja Samuli Haataja tapasivat ensimmäisen kerran rippileirillä vuonna 1991. He päättivät perustaa yhtyeen, ja mukaan saatiin Haatajan kaveri Erkki Kaila ja Brunilan luokkakaveri Dani Aavinen. Ensimmäinen keikka tehtiin nimellä Ladies & Gentlemen, mutta pian yhtyeen nimeksi vaihdettiin New Deal. Myöhemmin vuonna 1993 yhtyeeseen liittyi Tommi Rapeli kosketinsoittajaksi ja saksofonistiksi.

Yhtye keikkaili ympäri Turkua noin neljän vuoden ajan.

### The Crashin taival jatkuu 1997–1998

Vuoden tauon jälkeen Brunila, Haataja ja Kaila jatkoivat yhtyetoimintaa. Niukan kokoonpanon ja Brunilan uusien laulujen myötä The Crashin musiikki muuttui pelkistetyksi brittipopiksi. Mukaan otettiin kosketinsoittajaksi kouluajoilta tuttu Toni Ahola.

Onnekkaiden sattumien kautta Johan Hollstén kuuli New Deal -aikaista demoa, piti siitä ja tahtoi kuulla lisää. Yhtye sai keikkamyyntisopimuksen, ja nimeksi päätettiin vaihtaa Crush. Myöhemmin nimi muuttui Crashiksi ja siitä edelleen The Crashiksi.

Ensimmäinen The Crash -keikka tehtiin Paraisten kalkkilouhoksessa kesällä 1997. Vuodenvaihteessa yhtye nauhoitti uuden demon Tampereella. Ensimmäisen EP:n avausraita "Sugared" nousi Radiomafian soittolistoille.

### *Comfort Deluxe* (1999–2000)

Moni levy-yhtiö oli kiinnostunut uudesta tulokkaasta, ja sopimus syntyi lopulta Warner Music Finlandin kanssa. Lyhyen sovitus- ja ennakkotuotantokauden jälkeen nauhoitettiin The Crashin ensimmäinen levy, *Comfort Deluxe*. "Sugared"-kappaleesta kuvattiin Suomenlinnan tenniskentällä musiikkivideo, jonka ohjasi Tommi Pietiläinen. Video herätti ihastusta ja voitti erinäisiä palkintoja. "Sugared" oli mukana myös *Levottomat*-elokuvan soundtrackilla.

The Crashin maine oli kiirinyt myös ulkomaille. Keikkoja tehtiin muun muassa Itävallassa, Ruotsissa ja Saksassa. Levy julkaistiin useammassakin maassa.

Vuoden 2000 alussa kosketinsoittaja Toni Aholan täytyi tehdä valinta koulun ja yhtyeen välillä, ja hän päätti erota yhtyeestä. Aholaa korvaamaan saatiin Jussi Lehtinen.

### *Wildlife* (2001–2003)

The Crashin ulkomaankeikkojen ja kiireiden takia toisen levyn valmistelu viivästyi. Kun nauhoitusten aloittamiseen oli enää muutama kuukausi, suurin osa kappaleista oli yhä vain Brunilan mielessä. Yhtye palasi taas tutuksi trioksi Jussi Lehtisen lähdön takia. Lopulta The Crashilta ilmestyi toinen levy, *Wildlife*, joka myi kultaa. Yhtyeen lähtiessä taas kiertueelle tarvittiin mukaan kosketinsoittaja. Tähän virkaan otettiin kolmikon yhteinen tuttu, Tomi Mäkilä.

### *Melodrama* (2003-)

Kolmas levy, *Melodrama*, ilmestyi vuonna 2003. *Melodrama* myi kultaa. Vuonna 2005 The Crash lopetti levytyssopimuksensa Warnerin kanssa sekä julkaisi kokoelmalevyn *Selected Songs 1999–2005*. Uusi kosketinsoittaja Tomi Mäkilä lähti yhtyeestä. Yhtyeeseen löydettiin jälleen uusi kosketinsoittaja, Samuli "JJ" Jokinen. 

Neljäs levy, *Pony Ride*, ilmestyi Suomessa syyskuussa 2006. *Pony Ride* myi kultaa. Yhtye solmi levyn lisenssisopimuksen Suomessa Suomen Musiikki Oy:n kanssa ja Skandinavian ulkopuolella EMI Publishingin kanssa.

The Crash ilmoitti vuonna 2009 lopettavansa 18 vuotta kestäneen uransa. Teemu Brunila kertoi keskittyvänsä yhä enemmän musiikin tekemiseen muille artisteille ja Samuli Haataja työhönsä erityisopettajana. Yhtye kiersi Suomen pienoiskiertueellaan ja soitti jäähyväiskeikkansa Ruisrockissa 5. heinäkuuta 2009.

The Crashin "Sugared"-kappaleen suomenkielisen version, "Pimeä onni", levyttivät Samuli Edelmann ja Jippu vuonna 2010.

Kokoonpano
----------

* Teemu Brunila: laulu, kitara, koskettimet
* Samuli Haataja: basso, taustalaulu
* Erkki Kaila: rummut
* Samuli "JJ" Jokinen: koskettimet

Julkaisut
---------

### Albumit

* *Comfort Deluxe*  (1999)
* *Wildlife*  (2001)
* *Melodrama*  (2003)
* *Selected Songs 1999–2005*  (2005)
* *Pony Ride*  (2006)

### Singlet

* *Crash (The Black EP)*  (1997)
* *Take My Time*  (1998)
* *World Of My Own*  (1999)
* *Sugared*  (1999)
* *Coming Home*  (1999)
* *Lauren Caught My Eye*  (2001, 2002)
* *Star*  (2001, 2004 2002)
* *New York*  (2002)
* *Still Alive*  (2003)
* *Gigolo*  (2003)
* *Big Ass Love*  (2005)
* *Thorn In My Side*  (2005)
* *Grace*  (2006)
* *Pony Ride*  (2006)
* *Stay*  (2006)

### Musiikkivideot

* "Sugared" (1999)
* "Lauren Caught My Eye" (2002)
* "Star" (2002)
* "Still Alive" (2003)
* "Big Ass Love" (2005)
* "Pony Ride" (2006)

The Crash on voittanut monta musiikkivideopalkinto Muuvia. Kultaisen muuvin ovat voittaneet "Lauren Caught My Eye" ja "Still Alive". "Star" on voittanut Hopeisen muuvin ja "Sugared" Pronssisen muuvin. The Crashin videot ovat menestyneet hyvin myös Oulun musiikkivideofestivaaleilla. "Lauren Caught My Eye" pääsi myös aikanaan ensimmäisten kotimaisten videoiden joukossa "MTV Nordic" -ohjelman tehosoittoon. Tommi Pietiläinen on ohjannut kaikki The Crashin videot lukuun ottamatta "Pony Ridea", jonka on ohjannut Dome Karukoski ja käsikirjoittanut Tommi Pietiläinen. Vinokino-elokuvafestivaaleilla marraskuussa 2007 "Sugared" valittiin "Suomen homoimmaksi musiikkivideoksi".

Lähteet
-------

1. 1 2  The Crash, KHY Suomen Musiikki Oy *suomenmusiikki.fi*.  8.4.2009. KHY Suomen Musiikki Oy.  Arkistoitu 5.3.2016. Viitattu 28.12.2012.
2. ↑  The Crash, KHY Suomen Musiikki Oy *suomenmusiikki.fi*.  8.4.2009. KHY Suomen Musiikki Oy.  Arkistoitu 5.3.2016. Viitattu 17.11.2012.
3. ↑  The Crash on kuollut, eläköön Teemu Brunila *HS.fi*.  9.4.2009. Helsingin Sanomat.  Arkistoitu 6.4.2009. Viitattu 9.4.2009.
4. ↑  Suomen homoin musiikkivideo valittu *HS.fi*.  3.11.2007. Helsingin Sanomat.  Arkistoitu 5.11.2007. Viitattu 4.11.2007.

Aiheesta muualla
----------------

* Sugared.org (Fanisivusto) (Arkistoitu – Internet Archive)
* The Crash Myspacessa (englanniksi)
* The Crash Last.fm:ssä (englanniksi)
* Ylen Elävä arkisto – Live: The Crash
* The Crash KHY Suomen Musiikki Oy (Arkistoitu – Internet Archive)